CELEX: 22011D0106
Language: da
Date: 2011-09-30 00:00:00
Title: Det Blandede EØS-udvalgs afgørelse nr. 106/2011 af 30. september 2011 om ændring af bilag XXI (Statistikker) til EØS-aftalen

1.12.2011   
            
            
               DA
            
            
               Den Europæiske Unions Tidende
            
            
               L 318/45
            
         DET BLANDEDE EØS-UDVALGS AFGØRELSE
   Nr. 106/2011
   af 30. september 2011
   om ændring af bilag XXI (Statistikker) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XXI til aftalen blev ændret ved Det Blandede Udvalgs afgørelse nr. 89/2011 af 1. juli 2011 (1).
            
         
               (2)
            
            
               Kommissionens forordning (EU) nr. 92/2010 af 2. februar 2010 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande, for så vidt angår dataudveksling mellem toldmyndighederne og de nationale statistikmyndigheder, udarbejdelse af statistikker og kvalitetsvurdering (2) skal indarbejdes i aftalen.
            
         
               (3)
            
            
               Kommissionens forordning (EU) nr. 113/2010 af 9. februar 2010 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande, for så vidt angår dækning af handelen, definition af dataene, udarbejdelse af handelsstatistikker efter virksomhedskendetegn og efter faktureringsvaluta samt særlige varer eller særlige varebevægelser (3) skal indarbejdes i aftalen.
            
         
               (4)
            
            
               Forordning (EU) nr. 113/2010 ophæver med virkning fra 1. januar 2010 Kommissionens forordning (EF) nr. 1917/2000 (4), som er indarbejdet i aftalen. Denne forordning skal anvendes på EFTA-landene, indtil foranstaltningerne for at efterkomme forordning (EF) nr. 471/2009 er iværksat og derfor udgår af aftalen med virkning fra 1. januar 2012 —
            
         VEDTAGET DENNE AFGØRELSE:
   Artikel 1
   I bilag XXI til aftalen foretages følgende ændringer:
   
               1)
            
            
               Følgende punkter indsættes efter punkt 8a (Rådets forordning (EF) nr. 1172/95):
               
                           »8aa.
                        
                        
                           
                              32010 R 0092: Kommissionens forordning (EU) nr. 92/2010 af 2. februar 2010 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande, for så vidt angår dataudveksling mellem toldmyndighederne og de nationale statistikmyndigheder, udarbejdelse af statistikker og kvalitetsvurdering (EUT L 31 af 3.2.2010, s. 4).
                        
                     
                           8ab.
                        
                        
                           
                              32010 R 0113: Kommissionens forordning (EU) nr. 113/2010 af 9. februar 2010 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande, for så vidt angår dækning af handelen, definition af dataene, udarbejdelse af handelsstatistikker efter virksomhedskendetegn og efter faktureringsvaluta samt særlige varer eller særlige varebevægelser (EUT L 37 af 10.2.2010, s. 1).
                           Ved anvendelsen af aftalen foretages der følgende tilpasninger til forordningen:
                           
                                       a)
                                    
                                    
                                       I artikel 4, stk. 2, indsættes følgende afsnit:
                                       »For EFTA-staterne defineres »toldværdien« efter de respektive nationale bestemmelser«.
                                    
                                 
                                       b)
                                    
                                    
                                       I artikel 7, stk. 2, indsættes følgende afsnit:
                                       »For EFTA-staterne forstås ved »oprindelsesland« det land, hvori varerne har oprindelse ifølge de nationale bestemmelser om oprindelse«.
                                    
                                 
                                       c)
                                    
                                    
                                       Henvisningen til forordning (EF) nr. 2454/93 i artikel 15, stk. 4, finder ikke anvendelse.«
                                    
                                 
                     
         
               2)
            
            
               Punkt 16a (Kommissionens forordning (EF) nr. 1917/2000) ophæves med virkning fra den 1. januar 2012.
            
         Artikel 2
   Den islandske og den norske udgave af forordning nr. (EU) 92/2010 og (EU) nr. 113/2010, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 1. oktober 2011, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (5), eller den dag, hvor Det Blandede EØS-udvalgs afgørelse nr. 105/2011 af 30. september 2011 (6) træder i kraft, hvis dette sker senere.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 30. september 2011.
      
         
            På Det Blandede EØS-udvalgs vegne
         
         Kurt JÄGER
         
            Formand
         
      
   
   
      (1)  EUT L 262 af 6.10.2011, s. 61.
   
      (2)  EUT L 31 af 3.2.2010, s. 4.
   
      (3)  EUT L 37 af 10.2.2010, s. 1.
   
      (4)  EFT L 229 af 9.9.2000, s. 14.
   
      (5)  Ingen forfatningsmæssige krav angivet.
   
      (6)  Se side 43 i denne EUT.